Ħdax il-Union li jiffurmaw il-Forum Unions Maltin talbu laqgħa mal-Prim Ministru biex skont huma ma jibqgħux jiġu ttrattati b’miżuri tat-tieni klassi ħdejn konfederazzjonijiet oħrajn li jirrapreżentaw il-ħaddiema. Waqt li l-FOR.U.M. feraħ lill-Gvern li rnexxielu jwarrab kull forma ta’ diskriminazzjoni f’pajjiżna fejn jidħol sess, ġeneru u twemmin, b’diżappunt kbir innota li d-diskriminazzjoni fost il-unions f’pajjiżna għadha preżenti minkejja l-wegħdi li saru mill-istess Gvern li l-FOR.U.M. se jibda jiġi trattat l-istess minn Jannar ta’ din is-sena. Il-FORUM qal li -Gvern baqa’ ma indirizzax ir-rappreżentanza tiegħu fuq l-Awtorità fuq is-Saħħa u s-Sigurtà fuq il-post tax-xogħol, fuq l-Organizzazzjoni Internazzjonali tax-Xogħol u l-Kumitat Reġjonali ta’ Għawdex.